มีคำถามอยากจะถามสองสามข้อค่ะ 1. หากอยากมีเพศสัมพันธ์กับแฟนในช่วงที่ประจำเดือนใกล้จะมาสามารถกินยาคุมแค่แผงเดียวแล้วเลิกกินได้มั้ยคะ 2. ถ้าแฟนใกล้จะเสร็จแล้วถอดถุงยางออกใช้ปากออรัลต่อได้มั้ยคะ 3. ยาคุมสามารถทำให้ขนาดหน้าอกเพิ่มได้มั้ยคะ
สวัสดีค่ะ การมีเพศสัมพันธ์ทีทำให้เกิดการตั้งครรภ์คือมีเพศสัมพันธ์โดยไม่ได้ป้องกันไม่ว่าจะด้วยวิธีการใส่ถุงยางอนามัย หรือใช้ยาคุมกำเนิดแบบแผง ยาฉีด หรือยาฝัง ในช่วงที่มีไข่ตกก็คือกลางรอบเดือนประมาณวันที่ 14 นับจากวันแรกที่มีประจำเดือน1.ถ้าจะกินยาคุมแบบแผง แนะนำให้กินต่อเนื่องกันทุกเดือน ไม่ควรกินๆหยุดๆค่ะ และถ้าจะให้ได้ประสิทธิภาพจากยาคุมแผงนั้น ต้องกินยาที่มีฮอร์โมนให้ครบทุกเม็ด ดังน้้นแนะนำกินยาให้ครบรอบเดือนนั้นๆ ถ้าจะมีเพศสัมพันธ์แบบไม่ป้องกันต้องทำในช่วงที่กินยาอยู่เท่านั้น2.ถ้าใส่ถุงยางอนามัยตลอดการมีเพศสัมพันธ์ด้วยการสอดใส่อวัยวะเพศชาย โอกาสตั้งครรภ์น้อยค่ะ3.ยาคุมบางชนิดอาจมีฤทธิ์ทำให้ร่างกายอุ้มน้ำไว้มากขึ้น ทำให้ตัวบวม คัดตึงเต้านม ก็คือคัดตึงจากน้ำที่เพิ่มขึ้นในร่างกาย แต่ขนาดเต้านมไม่ได้ใหญ่ขึ้นค่ะ พอหมดฤทธิ์ยา เต้านมก็จะหายตึงไปแนะนำมีเพศสัมพันธ์แบบป้องกันดังวิธีที่กล่าวไปเบื้องต้นทุกครั้ง ถ้ายังไม่ต้องการมีบุตร การใช้ถุงยางอนามัยเป็นวิธีเดียวที่ป้องกันโรคติดต่อทางเพศสัมพันธ์ได้ด้วยค่ะ